 Akizungumza na gazeti hili jana, msemaji wa michuano hiyo Samuel Daudi alisema lengo la michuano hiyo ni kuibua vipaji vya wanasoka chipukizi na kuendeleza mchezo wa soka wilayani humo.Daudi alisema maandalizi kwa ajili ya mashindano hayo yanakwenda vizuri na yatashirikisha timu 12 zitakazogawanywa kwenye makundi mawili na timu nne za juu kutoka kila kundi zitafuzu kwa hatua ya robo fainali.Alisema mshindi wa kwanza atazawadiwa ng’ombe, wa pili atapata seti moja ya jezi na pia kutakuwa na zawadi kwa mfungaji na kipa bora.“Maandalizi yanakwenda vizuri na baadhi ya timu zinazotarajiwa kushiriki hivi sasa zipo katika mazoezi makali,”alisema. Daudi alisema milango ipo wazi kwa timu yoyote inayotaka kushiriki mashindano hayo yanayotarajiwa kuwa na upinzani mkali.